Praegusel veebiajastul on võimalus läbi kuulata enne millegi ostmise otsustamist meeletul hulgal muusikat ning sealt enda tarvis parim välja kammida. See on paratamatus, et väga suur osa sellest pole midagi väärt. Pärast seda, kui oled kuulanud sadu, kui mitte tuhandeid plaate, mis kõlavad kõik nii sarnaselt, pole midagi imestada, et Joanna Newsom on saanud nii paljude kriitikute lemmikuks. Californiast pärit kena preili muusika on  ilmselgelt unikaalne ja selle kuulamine on värskendav. Ka Eesti kriitikute eelmise aasta isiklikes edetabelites oli näha üht tema plaati nimega "Ys".